31. ΒΑΣΙΛΙΚΟΝ ΔΙΑΤΑΓΜΑ της 17 Μαρτ./11 Απρ. 1959 Περί ηλικίας διοριζομένου Τεχνικού Προσωπικού Ι.Γ.Ε.Υ. Έχοντες υπ' όψιν: α)Τας διατάξεις του άρθρ.16 παρ.1 του Ν.1811/ 51 "περί κώδικος καταστάσεως των Δημοσίων Διοικητικών Υπαλλήλων" εν συνδυασμώ προς τας διατάξεις του άρθρ.7 παρ.1 του από 23/31.12.55 Β.Δ/τος "περί εφαρμογής του Υπαλληλικού Κώδικος επί των υπαλλήλων των Ν.Π.Δ.Δ.", και β)Την υπ' αριθ.53/22.1.59 σύμφωνον γνώμην του Α.Σ.Δ.Υ. και την υπ' αριθ.97/18.2.59 γνωμοδότησιν του Συμβουλίου Επικρατείας, προτάσει του Ημετέρου επί του Συντονισμού Υπουργού, απεφασίσαμεν και διατάσσομεν: Άρθρον μόνον. - Κατ' εξαίρεσιν της διατάξεως του πρώτου εδαφίου της παρ.1 του άρθρ.16 του Νόμ.1811/51 "περί κώδικος καταστάσεως των δημοσίων διοικητικών υπαλλήλων" εν συνδυασμώ προς την διάταξιν της παρ.1 του άρθρ.7 του από 23/31.12.55 Β.Δ/τος "περί εφαρμογής του υπαλληλικού Κώδικος επί των υπαλλήλων των Ν.Π.Δ.Δ." ορίζεται ως ανώτατον όριον ηλικίας προς διορισμόν εις θέσεις τεχνικού προσωπικού Α΄ Κατηγορίας του Ινστιτούτου Γεωλογίας και Ερευνών Υπεδάφους το τεσσαρακοστόν έτος. 